b'\n_START_ARTICLE_\nVeliki londonski smog\n_START_PARAGRAPH_\nVeliki londonski smog (angle\xc5\xa1ko The Great Smog ali The Big Smoke)  je bilo \xc5\xa1tiri dni trajajo\xc4\x8de obdobje visoke koncentracije smoga, ki je med 5. in 9. decembrom 1952 zajel spodnji del doline Temze z Londonom._NEWLINE_Vzrok zanj je bil temperaturni obrat, ki je ujel izpuste \xc5\xbeveplovega dioksida in dima. Njuni koncentraciji sta nekajkrat presegli obi\xc4\x8dajne vrednosti in tak\xc5\xa1no onesna\xc5\xbeevanje je trajalo ve\xc4\x8d dni.\n_START_SECTION_\nUvod\n_START_PARAGRAPH_\nVeliki smog je obdobje najhuj\xc5\xa1e onesna\xc5\xbeenosti zraka v zgodovini Zdru\xc5\xbeenega kraljestva  in tudi in najbolj pomemben iz vidika njegovega vpliva na podro\xc4\x8dju okoljskih raziskav, uredb vlade in same ozave\xc5\xa1\xc4\x8denosti javnosti o odnosu do kakovosti zraka in zdravja. Vse to je privedlo do \xc5\xa1tevilnih sprememb dojemanju in ozave\xc5\xa1\xc4\x8danju in do sprejema predpisov na tem podro\xc4\x8dju predvsem zakona o ohranjanju \xc4\x8distega zraka iz leta 1956._NEWLINE_Beseda smog je angle\xc5\xa1kega izvora, ki je zdru\xc5\xbeena iz besed smoke (dim) in fog (megle). Zrak je bil napolnjen z rumenkasto meglo tako gosto, da je bil zaradi slabe vidljivosti prekinjen javni promet in delovanja re\xc5\xa1evalnih vozil. Smog se je \xc5\xa1iril v notranjost hi\xc5\xa1, predstave v kino dvoranah so bile prekinjene zaradi slabe vidljivosti.\n_START_SECTION_\n\xc4\x8casovno obdobje\n_START_PARAGRAPH_\nMed 5. in 9. decembrom 1952 se je na London spustil najgostej\xc5\xa1i smog v zgodovini, posledica tega je po ocenah umrlo do 12.000 ljudi.  Anticiklon nad Londonom je povzro\xc4\x8dil stanje brez vetra, v katerem je povr\xc5\xa1ina zemlje deponirala hladen zrak nasi\xc4\x8den s smogom, oblikoval se je pokrov toplega zraka.\n_START_SECTION_\nRazlogi za nastanek\n_START_PARAGRAPH_\nSmog je nastal zaradi onesna\xc5\xbeenega zraka, vzrok je bil velika koli\xc4\x8dina zgorevanja premoga, tako v termoelektrarnah, kot tudi zasebnih domovih. Zlasti visoka je bila koncentracije \xc5\xbeveplovega dioksida. K onesna\xc5\xbeenosti zraka so veliko prispevale premogovne elektrarne v Londonu in pove\xc4\x8dana izraba dima samega ogrevanja stanovanjskih enot Londona. Ve\xc4\x8dje onesna\xc5\xbeevanje je bilo zaradi dima iz izpuha vozil oz. avtobusov, zlasti z dizelskim motorjem, saj so le ti nadomestili elektri\xc4\x8dni tramvajski sistem. Prav tako so vetrovi iz celinskega dela Evrope prinesli dodatne koli\xc4\x8dine onesna\xc5\xbeenega zraka, predvsem iz tamkaj\xc5\xa1njih industrijskih obmo\xc4\x8dij.\n_START_SECTION_\nVpliv na London\n_START_PARAGRAPH_\n\xc4\x8ceprav je bil London vajen dolgih in gostih megel, je bilo to obdobje gostej\xc5\xa1e in dolgotrajnej\xc5\xa1e, kot vse prej\xc5\xa1nje megle. Vidljivost se je zmanj\xc5\xa1ala na nekaj metrov, zaradi \xc4\x8desar je bila vo\xc5\xbenja ote\xc5\xbeena \xc4\x8de ne kar onemogo\xc4\x8dena . Javni prevoz je obstal, razen londonske podzemne \xc5\xbeeleznice. \xc5\xa0e slab\xc5\xa1e je bilo pono\xc4\x8di zaradi slabe vidljivosti uli\xc4\x8dnih svetilk, s tem je bila vidljivost skr\xc4\x8dena na par metrov. Za\xc5\xa1\xc4\x8ditne maske so nosili le tisti, ki so bili premo\xc5\xbenej\xc5\xa1i oziroma so si jih lahko kupili._NEWLINE__NEWLINE_12.000 ljudi je v naslednjih dveh tednih umrlo za posledicami smoga, predvsem tisti z dihalnimi te\xc5\xbeavami. V celoti je pribli\xc5\xbeno 100.000 ljudi zbolelo, zaradi bolezni dihal. Veliko \xc5\xa1tevilo \xc5\xbertev je spodbudilo zakonodajalce, da uvedejo predpise o ohranjanju \xc4\x8distega zraka.'